Informacije koje smo dobili pre rezervacije su bile potpune i tačne. Prostor vedi za uloženi novac. Lokacija je fenomenalna, stvarno se lako može doći do centra ili bilo kog dela grada za jako kratko vreme. Mislim da je ovo sjajan izbor za ljude koji žele da istraže grad. Metro stanica je bukvalno na 3 minuta kao što i piše, supermarket sa fenomenalnim izborom hrane, pića i ostalih potrepština na 2 minuta. Jako lep, miran i prijatan kraj. Nema buke ujutru tako se može lepo odmoriti i naspavati, a opet je na dohvat ruke sve ono što je neophodno jer je ulica u kojoj se nalaze radnje, restorani i prevoz odmah iza ćoška. Domaćini su se pobrinuli za sve tako da nije bilo velike potrebe za komunikacijom ali je ona bila odlična od starta. Jedina stvar koja nam je nedostajala nam je bila isporučena sa osmehom na vratima za pola sata. Neposrednost u komunikaciji je učinila da se osećamo kao kod kuće gde imamo dobre komšije koji su tu ako nam zatrebaju. Svakako preporučujem boravak u ovom stanu koji je renoviran, čist i lepo opremljen. Činjenica da sami telefonom otključavate ulazna vrata kada ulazite prvi put svakako je odlična, kao da dolazite kući.